kardosdrur/scandi-wiki huggingface dataset:
Læderporesvamp (Trametes)

Læderporesvamp (Trametes) er en slægt med ca. 60 arter, som er udbredt over hele kloden (undtagen Antarktis). Det er et vigtigt kendetegn hos læderporesvampene, at der ikke er nogen klar adskillelse mellem frugtlegemets kød og dets porer. Rørene går umærkeligt over i hatten og kan ikke adskilles fra den. Kødet er hvidligt, og sporepulveret er også hvidt. Oversiden er oftets inddelt i zoner, og hos de lyse arter bliver overfladen med tiden bevokset med alger, som farver den grøn. Frugtlegemerne er uden stilk, de er skive- til halvcirkelformede og sidder fastvokset på underlaget.

Arterne vokser som nedbrydere på dødt ved, hvor de fremkalder hvidråd, da de tilhører de ligninnedbrydende svampe.

Her beskrives kun de arter, som kan findes i Danmark.

 Puklet læderporesvamp (Trametes gibbosa)
 Håret læderporesvamp (Trametes hirsuta)
 Bæltet læderporesvamp (Trametes ochracea)
 Broget læderporesvamp (Trametes versicolor)

 Trametes cervina
 Trametes junipericola
 Trametes levicensis
 Trametes ljubarskyi
 Trametes multicolor	
 Trametes nivosa
 Trametes pubescens
 Trametes suaveolens

Poresvamp-ordenen
Ole Münster

Ole Münster (født 1955, Lyngby) er tidligere direktør i Haveselskabet 2009-12. Han er cand.polit. 1980. Sekretariatschef for Det Etiske Råd 1988-93, sekretariatschef i Dansk Psykolog Forening 1993-98, direktør i Dyrenes Beskyttelse 1998-2008. Er forfatter til bøgerne "Når idealer forenes med forretning. Moderne ledelse af velgørende organisationer" (2010, Gyldendal Business) sammen med Sofie Münster, "Dyrs rettigheder. Vejen til bedre dyrevelfærd" (2003, Thorups forlag), "Fosterbørn" (1989, Thorups forlag) sammen med Bo Andreasen Rix, "Byøkologi" (1987, miljøministeriet), "Hvor ligger naturen?" (1987, Thorups forlag). "Miljø og gensplejsning" (1987, miljøministeriet), "Gensplejsning - en ny miljøtrussel?" (1986, Munksgaards forlag).

Økonomer fra Danmark
Faglitterære forfattere fra Danmark
Dansksprogede forfattere fra Danmark
Free Art license

Free Art license er den engelsksprogede version af Licence Art Libre, en fransk copyleft-licens til kunstværker. Den blev skabt i juli 2000 som den første frie licens, i tråd med GNU General Public Licensen, blot dedikeret til kunstværker.

Free Art license giver brugeren ret til at kopiere, distribuere og ændre værkerne under respekt for skaberens/rettighedshaverens rettigheder.

Eksterne henvisninger 

 ''Licence Art Libre" (fransk) 
 Free Art license (engelsk) 

Immaterialret
Joachim Back

Joachim Back (født 1972 i Holte i Danmark) er en dansk film-instruktør der vandt en Oscar for bedste kortfilm for filmen The New Tenants under Oscaruddelingen 2010.

Han har instrueret adskillige reklamefilm for blandt andre Volvo, Visa, Nescafé og Viagra.

Privat 
Back bor i Brooklyn, New York i USA og er gift med produceren Mette Ambro og har to børn.

Referencer

Eksterne henvisninger 
 

Filminstruktører fra Danmark
Oscarvindere fra Danmark
Michelle Williams (sanger)

Tenitra Michelle Williams (født 23. juli 1980), bedre kendt som Michelle Williams, er en amerikansk sangerinde, sangskriver, producer og skuespiller. Hun er bedst kendt som tidligere medlem af den succesfulde R&B-gruppe Destiny's Child, den bedst sælgende pigegruppe nogensinde ifølge World Music Awards og Sony BMG.

Hun var oprindeligt backing vocalist for sangerinden Monica, før Williams sammen med Farrah Franklin kom med i Destiny's Child i 2000, hvor de erstattede de tidligere medlemmer LeToya Luckett og LaTavia Roberson. Efter Franklin blot fem måneder senere forlod gruppen, fortsatte Williams sammen med Beyoncé Knowles og Kelly Rowland som en trio. I 2002, efter en række kommercielle succeser, valgte de tre piger at gå solo. Williams udgav gospelalbummet Heart to Yours, der blev #1 på Billboard-listen og var det bedst sælgende gospelalbum i hele 2002, og affødte singlen "Heard a Word". Albummet blev fulgt op af Do You Know i starten af 2004. Såvel som at være en succesfuld sanger har Williams også opnået succes i tv-serier og som skuespiller på Broadway.

Den 7. oktober 2008 udgav hun sit første kommercielle popalbum, Unexpected. Førstesinglen fra albummet, "We Break the Dawn" blev #1 på Hot Dance Airplay-hitlisten; mens hendes anden single "The Greatest" blev #1 på Hot Dance Club Play-listen og #32 på Yahoo's liste over Top 100 R&B Music Video.

Michelle begyndte at spille hovedrollen som Roxie Hart i den berømte West End-musicalopsætning af Chicago i London, England i juli 2009. Efterfølgende begyndte Williams at arbejde på sit fjerde studiealbum. Den 12. januar 2010 blev det annonceret at Michelle havde skilt sig af med sin manager, Matthew Knowles, og Music World Entertainment. Williams vendte tilbage til USA i rollen som Roxie Hart i Chicago på Broadway i februar 2010. Hun er den første afroamerikaner der spiller rollen som Roxie.

Diskografi 
 Heart to Yours (2002)
 Do You Know (2004)
 Unexpected  (2008)

Referencer

Eksterne henvisninger 
 Officiel hjemmeside 
 Interview med Michelle Williams af Pete Lewis, 'Blues & Soul' juli 2009
 
 

Sangere fra USA
Sangskrivere fra USA
Skuespillere fra USA
Musikproducere fra USA
Michelle Williams

Michelle Williams har flere betydninger:

 Michelle Williams (skuespiller) – er en amerikansk skuespiller, kendt fra tv-serien Dawson's Creek
 Michelle Williams (sanger) – en amerikansk sangerinde, kendt fra gruppen Destiny's Child
Blåkæft

En blåkæft (Helicolenus dactylopterus) er en dybhavsfisk, der normalt træffes på dybder over 200 m. Undertiden kan den dog ved tilfældigheder fanges på lavere vand. 

Blåkæften har en indre befrugtning hvor sædcellerne opbevares i op til 10 måneder i ovarierne, indtil æggene er modne og befrugtningen sker. De befrugtede æg omsluttes af en slimkappe og gydes i portioner over en periode på flere måneder (Muños et al. 2010). Det er således forkert, når flere forfattere (fx Curry-Lindahl 1985; Pethon 1985; Munk & Nielsen 2005) skriver, at arten er ungefødende. Slimkappen opløses efterhånden, og de befrugtede æg bevæger sig herefter op i vandmasserne, hvorefter de klækkes (Kelly et al. 1999; Sequeira et al. 2003; Mendoza 2013). Max. 45 cm. kan blive 43 år.

Fisken blev observeret ved Grønland i 2009, hvilket ikke er normalt.

Ulkefisk
Peter Abrahams (forfatter)

Peter Henry Abrahams (født 3. marts 1919, død 18. januar 2017) var en sydafrikansk forfatter.

Abrahams blev født og voksede op i Vrededorp, en fattig forstad til Johannesburg. Han rejste fra Sydafrika i 1939, og arbejdede til at starte med som sømand, senere fik han arbejde som journalist i London hvor han på samme tidspunkt levede med sin kone Daphne i Loughton. I 1956 flyttede han til Jamaica.

Abrahams fik sit gennembrud med romanen Mine Boy i 1946. Dette var en af de første romaner som omhandlede situationen af de sorte i Sydafrika. I sine romananer skildrer han mellem livet i slummen og miljøet han voksede op i. To af hans romaner er oversat til dansk.

Bibliografi 
 A black man speaks of freedom (1940), digtsamling
 Dark testament (1942), novellesamling
 Song of the city (1945)
 Mine boy (1946)
 The path of thunder (1948)
 Wild conquest (1950)
 Return to Goli (1953)
 Tell freedom (1954) selvbiografi (da: Sig det til de frie)
 A wreath for Udomo (1956)
 A night of their own (1965) (da: Deres er Natten, 1965)
 This island now (1966)
 A new creation (1982)
 A view from Coyaba (1985)

Referencer

Eksterne henvisninger 
 
 

Skønlitterære forfattere fra Sydafrika
Engelsksprogede forfattere
Digtere
Selvbiografer
Journalister fra Sydafrika
Haldrup

Haldrup er en by i Østjylland med , beliggende 19 km sydvest for Odder, 23 km syd for Skanderborg og 8 km nordøst for Horsens. Byen hører til Horsens Kommune og ligger i Region Midtjylland.

Haldrup hører til Vær Sogn. Vær Kirke ligger i landsbyen Vær 4 km vest for Haldrup.

Faciliteter 
Det nuværende forsamlingshus er bygget i 1934 og har plads til 80 personer.

Historie 
I 1688 var Haldrup en stor landsby med 20 gårde og 4 huse, beliggende omkring en lang slynget bygade med en trekantet fortelignende bymidte. Efter udskiftningen i 1782 blev nogle gårde udflyttet, men landsbyen bevarede sit sluttede præg.

1800-tallet 
I byens vestlige udkant ligger resten af en vandmølle, som i midten af 1800-tallet blev suppleret med en vindmølle på bakken – begge er nedlagt.

Der har været jordemoderhus i Haldrup. Det oprindelige forsamlingshus blev opført i 1887.

Stationsbyen 
Haldrup fik station på Horsens-Odder Jernbane (1904-67). Stationen lå i den østlige ende af den daværende landsby. Stationsbygningen, der også var posthus, blev tegnet af arkitekt Heinrich Wenck. Den er bevaret på Poststien 4. Inde i byen er en banedæmning bevaret mellem Troldumhøjvej og Møllebæk. Og sydvest for byen starter en grussti, der stort set følger banetracéet helt til Næsset i Horsens gennem Stensballe Skov.

Ved siden af stationen blev en telefoncentral åbnet. Haldrup Brugsforening blev opført midt i byen i 1909 og lukkede omkring 1980.

I efterkrigsårene blev hovedvejen Horsens-Odder ført uden om byen.

Genforeningssten 
Over for Møllebæk 50 hvor gadekæret tidligere lå, står en sten der blev afsløret 15. december 1920 til minde om Genforeningen i 1920.

Noter

Eksterne kilder/henvisninger 

 Horsens Museum: Haldrup Stationsby  – med billeder af skole og brugsforening.
 SDFE kortviser: Høje målebordsblade 1842-1899 og lave målebordsblade 1901-1971

Byer i Horsens Kommune
Byer og bydele med genforeningssten
Grumstrup

Grumstrup er en landsby i Østjylland med . Grumstrup er beliggende 17 kilometer nordøst for Horsens og 14 kilometer syd for Skanderborg. Nærmeste by er Hovedgård tre kilometer syd for byen. Byen ligger i Region Midtjylland og hører til Horsens Kommune.

Grumstrup er beliggende i Vedslet Sogn.

Historie 
Grumstrup går formodentlig tilbage til middelalderen. Endelsen -strup viser, at det var en torp, en udflytterbebyggelse.

I 1682 bestod Grumstrup af 21 gårde. Det samlede dyrkede areal udgjorde 713,0 tønder land skyldsat til 108,75 tønder hartkorn. Dyrkningsformen var trevangsbrug.

Grumstrup indgik i Skanderborg Rytterdistrikt mellem 1720 og 1767. Grumstrup var et af de steder, hvor der blev oprettet en rytterskole. Grumstrup blev udskiftet i 1779 men ingen af gårdene blev i første omgang udflyttet.

Omkring 1900 beskrives byen således: "Grumstrup med Skole, Pogeskole, Andelsmejeri og Mølle."

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983), 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 J.P. Trap: Kongeriget Danmark; 3. Udgave 5. Bind : Aarhus, Vejle, Ringkjøbing, Ribe og Færø Amter samt Supplement og Stedregister; København 1904

Eksterne henvisninger 
 Harald Nielsen: "Oversigt over udskiftningen i det forrige skanderborgske rytterdistrikt (o. 1770—1820)" (Historie/Jyske Samlinger, Ny række, Bind 3; 1954)

Byer i Horsens Kommune
Pilekogger

Et pilekogger (:koker muligvis beslægtet med 'kugle') er en rørformet beholder til pile.

Eksterne henvisninger 

Bueskydning
Relax (sang)

"Relax" er den første single af den britiske gruppe Frankie Goes to Hollywood. Den blev udgivet den 24. oktober 1983 og findes på albummet Welcome to the Pleasuredome. Den er skrevet af Peter Gill, Holly Johnson og Mark O'Toole og produceret af Trevor Horn.

Tracks 
 "Relax (move)" (3:52)
 "One September Monday" (4:47)

Relax nåede Storbritanniens hitlistens førsteplads den 21. januar 1984 og menes at have solgt næsten to millioner eksemplarer i GB.

Sanges budskab og tekstindhold, især omkvædet ”Relax, don't do it, when you want to suck it to it, Relax don't do it, when you want to come” (som er trykt på singelomslaget), forårsagede protester, og i midten af januar i 1984 forbød BBC Radio sine DJs at spille sangen. Det bidrog til sangens enorme salg.

Sangen er brugt i filmene Politiskolen og i Zoolander, hvor den får hovedpersonen Derek Zoolander (Ben Stiller) til at snigmyrde Malaysias premierminister. Den er også blevet brugt i Grand Theft Auto: Vice City Stories og en tv-reklamefilm for Virgin Atlantic's25 års jubilæum.
 
Sangen blev remixet i et stort antal versioner. Fx:
 Relax (Original Radio Mix) 
 Relax (Original New York 12" Mix) (Dette mix optræder i Miami Vice-afsnittet "Little Prince", sæson 1, afsnit 11)
 Relax (Peter Rauhofer's Doomsday Dub)
 Relax (Cold Cut Remix)
 Relax (Saeed & Palash Addictive Journey) 
 Relax (Peter Rauhofer's Doomsday Club Mix)
 Relax (Peter Rauhofer's Doomsday Radio Mix) 
 Relax (The Ollie J Remix)
 Relax (Jam & Spoon Trip-O-Matic Fairy Tale Mix)
 Relax (New York Mix – The Original 12")

Sange fra 1983
Nummer-et hits i Storbritannien
Sille Beck-Hansen

Sille Beck-Hansen (født 3. december 1986 i Gladsaxe) er dansk ungdomspolitiker, og var næstformand for Konservativ Ungdom fra 2009 til 2011. Hun har siden 2005 været medlem af KU's landsorganisation, og stiftede sammen med fem andre Gladsaxe KU i 2007. Hun er er uddannet civiløkonom. 

Efter at have været medlem af KU's forretningsudvalg siden 2008 blev hun i 2009 næstformand. Hendes bror Kristoffer Beck er nu formand for Konservativ Ungdom og er desuden byrådsmedlem i Gladsaxe Kommune.

Sille Beck-Hansen blev på en ekstraordinær generalforsamling d. 30. september 2010 opstillet til Folketinget for Det Konservative Folkeparti i Brøndbykredsen. 

I sommeren 2018 blev hun ansat  som  særlig rådgiver for erhvervsminister Rasmus Jarlov

Kilder og henvisninger

Politikere fra Det Konservative Folkeparti
Personer fra Gladsaxe
Gretchen Mol

Gretchen Mol (født 8. november 1972) er en amerikansk skuespillerinde.

Unge år 
Mol blev født i Deep River, hvor hendes mor, Janet, var en artist og lærer og hendes far var lærer på RHAM. Hun gik på high school med Broadway-skuespilleren Peter Lockyer. Hendes bror, Jim Mol, er en instruktør og editor i filmindustrien. Mol gik på The American Musical and Dramatic Academy og dimitterede fra William Esper Studio.

Filmografi

Referencer

Eksterne henvisninger 

 
 Gretchen Mol  shares her favorite NY places at ontheinside.info
 interview at SuicideGirls.com

Filmskuespillere fra USA
Tv-skuespillere fra USA
Organtransplantation

Transplantation er en indsættelse af et nyt organ i menneskets krop som erstatning for et ødelagt eksemplar af organet. Fx har kroppen to nyrer, men er fuldt i stand til at fungere med blot en enkelt. Der er således tale om et dobbeltsikret kredsløb, der gør kroppen i stand til at overleve i tilfælde af at en nyre sætter ud.

Dette åbner mulighed for, at en rask donor kan afgive en nyre til en patient, hvis egne nyrer ikke længere fungerer tilstrækkeligt, hvad enten det er som følge af sygdom, eller om patientens nyrer er blevet beskadiget gennem et fysisk traume. Denne proces kaldes transplantation. Af hensyn til forligelighed mellem donor og patients blod- og vævstyper, er det almindeligt at familiemedlemmer til patienten donerer deres ene, raske nyre.

Den første hjertetransplantation fandt sted i Sydafrika i 1967. Indenfor det seneste ti- år er levertransplantationer blevet relativt almindelige.

Se også
 Organdonation 
 Xenotransplantation

Eksterne henvisninger

Organer
Kirurgiske behandlinger
Morgenkåbe

En morgenkåbe, housecoat eller slåbrok er et frakkelignende beklædningsgenstand. Den minder om en kåbe og har bælte. Den kan have hætte og sjalskrave. Den bæres typisk om morgenen over en pyjamas eller inden sengetid.

Modsat en badekåbe, som ofte fremstilles i frotté, bæres den over andet tøj. Mens en badekåbe har som formål at tørre kroppen efter et bad, og stoffet derfor har sugeevne, har en morgenkåbe ikke  samme funktion og fremstilles gerne  i  silke eller uld. Det er ofte uld med skotskternet mønster.

Referencer 

Klædedragter
Duktilitet

Duktilitet (latin: ductilis, som lader sig lede), plasticitet eller formbarhed bruges specielt om metallernes evne til at lade sig forme ved plastisk bearbejdning, f.eks. ved smedning, valsning, træk o.l. Som målestok for duktilitet benytter man som regel brudforlængelse eller indsnøring bestemt ved trækprøvning. Duktilitet hos et metal afhænger af dets sammensætning, struktur og af termisk og mekanisk forhistorie. Normalt finder man størst duktilitet hos meget rene metaller.

Kontinuumsmekanik
Hole (flertydig)

Hole har flere betydninger:

 Hole – en kommune i Norge
 Hole (band) – en amerikansk rockgruppe med Courtney Love som forgrundsfigur
 Hole (Louns Sogn) - bebyggelse i Louns Sogn, tidligere landsby og nu forstadsbebyggelse i forhold til Hvalpsund i Vesthimmerlands Kommune
Dines Andersen

Dines Andersen (født 26. december 1861 i Ullerslev, død 28. marts 1940 i København) var en dansk orientalist.

Andersen blev student fra Odense Katedralskole i 1881 og begyndte hurtigt herefter at studerer sprogvidenskab og indisk filologi. Han lærte Palisproget på egen hånd. I 1883 blev han ekstraordinær medarbejder ved Universitetsbiblioteket og ni år senere blev fast assistent. I de år, han var ansat her, udrettede han et meget stort og betydningsfuldt arbejde for biblioteket.

Mens han var ansat på biblioteket og under sit embedsstudie - han tog en cand.mag. - havde han tid til at fortsætte sine indiske studier. I 1889 fik han en guldmedalje for sin besvarelse af Københavns Universitets prisopgave om brugen af de sanskritiske participier, som de er i Pañcatantra og Hitopadeça. I 1892 fik han en doktorgrad, efter at have lavet afhandlingen Om Brugen og Betydning af Verbets Genera i Sanskrit. 

Pali-studiet optog dog Andersens hovedinteresse, og det er navnlig på dette område, at han har udfoldet sin videnskabelige virksomhed. Hans Pali Reader (Part I: Text and Notes, London, Leipzig, Copenhagen 1901, 2. udgave 1910, Part II: Glossary, ibidem 1907) brugedes af Pali-studerende verden over. Han har besørget en index til den af Viggo Fausbøll udgivne Jataka-bog (1897) og ledet arbejdet på den af Søren Sørensen påbegyndte navneindex til Mahabharata (Part 1-7, London 1904-12). 

Forskellige leksikalske bidrag af Andersen har set lyset i det tidsskrift, som udgives af Pali Text Society, af hvis bestyrelse Andersen var medlem (Critical and philological Notes to the first Chapter of the Milinda-pañtra, by V. Trenckner, revised and ed., together with and Index of Words and Subjects, by D. Andersen, Journal of the Pali Text Society 1908. Pali Words beginning with »S«, by Dr. Sten Konow, ed. and rev. by Prof. D. Andersen, Journal of the P. T. S. 1909). 

Samme selskab har tillige besørget udgivelsen af Andersens og Helmer Smiths nyudgave af Sutta-Nipata (London 1913). På dansk har Andersen udgivet: Rasavahini, buddhistiske Legender (Studier fra Sprog- og Oldtidsforskning Nr. 6) og forfattet afsnittene »Indien« i Folkenes Historie og Verdenskulturen. Dertil kommer en række artikler i forskellige tidsskrifter og håndbøger samt et bidrag i festskriftet til Vilhelm Thomsen, 1894 (Reduplikationsvokalen i Verbernes Perfektformer). 

Andersen var medarbejder ved Indogermanischer Anzeiger (afsnittet: "Skandinavische Bibliographie"). Andersen, der i en årrække (1887-1901) havde forbundet lærergerningen med sin biblioteksvirksomhed, var fra 1903 professor i indisk-østerlandsk filologi ved Københavns Universitet. 1908 blev han medlem af Videnskabernes Selskab.

Noter

Kilder 
 

Orientalister fra Danmark
Ansatte ved Københavns Universitet
Bibliotekarer fra Danmark
Faglitterære forfattere fra Danmark
Dansksprogede forfattere fra Danmark
Medlemmer af Videnskabernes Selskab
Danskere i 1800-tallet
Danskere i 1900-tallet
Personer fra København
Personer i Dansk Biografisk Leksikon
Personer i Kraks Blå Bog (afdøde)
Modtagere af Københavns Universitets guldmedalje
Skarnsundbroen

Skarnsundbroen er en skråstagsbro, som forbinder kommunerne Mosvik og Inderøy i Trøndelag fylke i Norge og går over Skarnsundet i Trondheimsfjorden som en del af riksvei 755. Skarnsundet forbinder Trondheimsfjorden med Beitstadfjorden, mens broen forbinder Innherred med Fosen.

Skarnsundbroen var ved åbningen verdens længste skråstagsbro i beton.

Skarnsundbroen blev i 2002 foreslået fredet i Nasjonal verneplan for veger, bruer og vegrelaterte kulturminner. Riksantikvaren fredede broen den 17. april 2008.

Historie 
Byggeriet startede vinteren 1989, og broen blev åbnet af kong Harald 5. den 19. december 1991 på rastepladsen ved vestfoden af broen på Mosviksiden, hvor «Kongestenen» med kongens signatur er. Det oprindelige anlægsarbejde indbefattede også bygning af 1,6 km ny vej.

Færgeforbindelsen mellem Vangshylla på Inderøysiden og Kjerringvik på Mosviksiden blev nedlagt, da broen åbnede. Færgen havde afgang én gang i timen fra hver side og blev drevet af selskabet Innherredsferga, (som nu er en del av Fosen Trafikklag, og som fortsat driver færgen mellem Levanger og Ytterøy).

Økonomi 

Totalt kostede broen 219 millioner kroner, hvoraf 30% skulle afdrages med bompenge. Bompengene blev opkrævet på Inderøysiden af selskabet AS Skarnsundbrua. Sidste dag for opkrævning af bompenge var 24. maj 2007, næsten tre år før oprindelig budgetteret.

Konstruktion 
Da broen blev åbnet, blev den kåret til den skråstagsbro i verden, som havde det længste hovedspænd. Broen mistede denne betegnelse, efter at Tatara-broen i Japan blev færdigbygget i 1999.

Broen har en udpreget slankhed i horisontalplanet og har en total brobredde på 13 m. Brooverbygningen er formet som et kassetværsnit. Tårnene er A-formede.

De 208 kabler på tilsammen 33 km vejer 1.030 ton. Kablerne, som har en diameter på mellem 52 mm og 85 mm, kan om nødvendigt udskiftes enkeltvis. Kablerne er beskyttet med etkorrosionshindrende middel, galvanisering og maling.

Broen er fundamenteret i fjeldet under havbunden under hvert tårn. Fundamenteringsdybden er maksimum ca. 16 m ved østre tårn og ca. 27 m ved vestre tårn.

Broen er bygget til at tåle vindstød på op mod 48,5 m/s – hvilket svarer til en hundredårsstorm – og er kontrolregnet for jordskælv.

Udmærkelser 

Skarnsundbrua har fået flere priser, blandt andet «Vakre Vegers Pris», «Vegdirektørens pris», «Betongtavlen -92» og «FIP Award» (international betonpris).

Eksterne kilder og henvisninger 

 Private billeder af broen
 Mosvik kommune – Flyfoto av Skarnsundet med broen

Broer i Trøndelag
Jeffrey James Varab

Jeffrey James Varab er en amerikansk filminstruktør og animator, som fik stor indflydelse på dansk tegnefilm, da han og Jakob Stegelmann i starten af 1980'erne startede en animationsskole, der resulterede i tegnefilmen Valhalla og den nye generation af danske animatorer, som kort efter grundlagde animationsfirmaet A. Film A/S.

Han er uddannet hos Disney-selskabet, og har ud over Valhalla (som han co-instruerede med Peter Madsen) også instrueret filmen Tugger: The Jeep 4x4 Who Wanted to Fly (2005), men har i udlandet ellers mest gjort sig bemærket som chefanimator. Med spøgelseskomedien Casper (1995) var han blandt den første generation af computeranimatorer.

Varab var æresgæst på filmfestivalen Animani 96.

Filmografi 
 The Fox and the Hound (1981)
 Pelle Svanslös (1981)
 Otto er et næsehorn (1983)
 Astérix et la surprise de César (1985) 
 Valhalla (1986)
 Strit og Stumme (1987) 
 All Dogs Go to Heaven (1989)
 Rock-A-Doodle (1991) 
 FernGully: The Last Rainforest (1992) 
 We're Back! A Dinosaur's Story (1993)
 A Troll in Central Park (1994) 
 Felidae (1994) 
 Balto (1995) 
 Casper (1995)
 Mulan (1998) 
 Titan A.E. (2000) 
 Hjælp! Jeg er en fisk (2000) 
 Eight Crazy Nights (2002) 
 Hermie: A Common Caterpillar (2003) 
 Tugger: The Jeep 4x4 Who Wanted to Fly (2005)

Kilder 
 Nicolas Barbano: Guder og genfærd (Kosmorama nr. 213, 1995)

Ekstern henvisning 
 

Filminstruktører fra USA